b'\n_START_ARTICLE_\nPuerto Rico (Gran Canaria)\n_START_PARAGRAPH_\nPuerto Rico on matkailukohde Mog\xc3\xa1nin kunnassa Espanjan Kanariansaariin kuuluvalla Gran Canarian saarella. Sen nimi tarkoittaa rikasta satamaa. Satama on suojassa tuulilta aallonmurtajan takana. Vuonna 2005 Puerto Ricossa oli 2561 asukasta. 1970-luvulta alkaen sinne on rakennettu hotelleja ja asuntohotelleja sek\xc3\xa4 vuokrattavia huviloita. Paikka on ennen kaikkea perhelomailijoiden suosiossa, ja tunnettu kahdesta hiekkarannastaan. Uudempi Amadoreksen ranta sijaitsee kyl\xc3\xa4n l\xc3\xa4nsipuolella. Puerto Ricossa on huomattavia korkeuseroja._NEWLINE_Puerto Ricosta on tihe\xc3\xa4sti liikenn\xc3\xb6idyt bussiyhteydet Las Palmasiin ja Maspalomasiin. Saaren etel\xc3\xa4reunaa my\xc3\xb6t\xc3\xa4ilev\xc3\xa4 GC-1 -moottoritie Las Palmasista kulkee kyl\xc3\xa4n ohitse l\xc3\xa4nteen jatkuen aina Puerto de Mog\xc3\xa1niin asti. Puerto Ricossa on kaksi suurempaa ostoskeskusta, Puerto Rico ja Europa._NEWLINE_Puerto Ricossa on matkaoppaiden mukaan Kanariansaarten varmin aurinko.'